section_heading: Otkriće i povijest
paragraph_text: thumb|left|Skelet jednog Pachycephalosaurusa zasnovan na primjerku "Sandy" Moguće je da su ostaci Pachycephalosaurusa pronađeni još tijekom 1850-ih. Kako je to odredio Donald Baird, 1859. ili 1860. godine je Ferdinand Vandiveer Hayden, rani skupljač fosila na zapadu Sjeverne Amerike pronašao dio kosti u blizini rijeke Missouri, na području današnje formacije Lance na jugoistoku Montane. Budući da je naziv Tylosteus stariji od Pachycephalosaurus, prema ICZN-u on bi se trebao koristiti umjesto ovog drugog. Baird je 1985. godine (s uspjehom) zatražio da se Pachycephalosaurus koristi umjesto Tylosteus, zato što se ovaj drugi naziv nije koristio više od 50 godina, bazirao se na nedijagnostičkom materijalu i imao nepotpune stratigrafste i geografske informacije. P. wyomingensis, tipičnu i trenutno jedinu validnu vrstu u rodu Pachycephalosaurus, je 1931. godine imenovao Charles W. Gilmore. On ju je osnovao za nepotpunu lubanju (USNM 12031) iz formacije Lance okruga Niobrara (Wyoming). Gilmore je tu novu vrstu priključio rodu Troodon kao T. wyomingensis. U to vrijeme su paleontolozi mislili da je Troodon, tada poznat samo iz očuvanih zuba, bio primjerak roda Stegoceras, koji je imao slične zube. Prema tome, rodovi koji danas spadaju u pahicefalosauride bili su priključeni porodici Troodontidae; ta greška nije ispravljena sve do 1945. godine, kada je to učinio Charles M. Sternberg. thumb|Holotipna lubanja odrasle jedinke vrste Pachycephalosaurus "reinheimeri" (DMNS 469) Barnum Brown i Erich Maren Schlaikjer su 1943. godine, s novijim i potpunijim materijalom, osnovali rod Pachycephalosaurus. Imenovali su dvije vrste: Pachycephalosaurus grangeri, tipičnu vrstu, i Pachycephalosaurus reinheimeri. P. grangeri bazirala se na primjerku AMNH 1696, gotovo potpunoj lubanji iz formacije Hell Creek Formation okruga Carter u Montani. P. reinheimeri bazirao se na primjerku DMNH 469, kupoli i nekoliko drugih dijelova tijela iz formacije Lance okruga Corson u Južnoj Dakoti. Oni su također dodali stariju vrstu "Troodon" wyomingensis u svoj novi rod. Njihove dvije novije vrste se od 1983. smatraju sinonimima za P. wyomingensis.